Taxigeweld eis nog 3 lewens in Kaapstad | Netwerk24
Deur Warda Meyer 06 Julie 2020 17:26
Brig. Novela Potelwa, Wes-Kaapse polisiewoordvoerder, het gesê volgens inligting is daar omstreeks 05:00 op die taxi losgebrand en albei insittendes is noodlottig getref.
Brig. Potelwa sê in 'n ander taxivoorval, op die hoek van Sheffield- en New Isleben-straat, ook in Nyanga, is daar net ná 05:00 op taxibestuurders in 'n Quantum-taxi losgebrand.
" 'n 24-jarige taxibestuurder is doodgeskiet, terwyl twee ander ernstige beserings opgedoen het en na 'n mediese fasiliteit gehaas is."
Die aanvalle bring die dodetal in die taxigeweld op die Kaapse Vlakte sedert Vrydag op vyf te staan.
Poltewa sê drie taxibestuurders, 25, 27 en 33 jaar oud, is verlede Vrydagaand in Philippi-Oos doodgeskiet. Twee ander, 28 en 38 jaar oud, is tydens die skietery gewond.
Potelwa sê al die skietvoorvalle word deur die georganiseerde misdaadondersoekspan ondersoek. Mense met inligting oor die voorvalle word versoek om lt.kol. Tarentaal by 079 894 1379 te bel.